ट्रेनिंग कैंपों का अध्यापक जत्थेबंदियां करेंगी बायकाॅट
भास्कर संवाददाता| भुच्चो मंडी
शिक्षाविभाग पंजाब अपने नादरशाही बेतुके फैसलों को लेकर अक्सर ही चर्चा में रहता है। ऐसा ही फैसला अब शिक्षा विभाग के उच्च अधिकारियों ने परीक्षा के दिनों में अध्यापक ट्रेनिंग कैंप लगाने का किया गया है।
जिला बठिंडा की समूह अध्यापक जत्थेबंदियों ने इन कैंपों का बायकाॅट करने का फैसला किया है। डीटीएफ, ईटीटी टीचर्स यूनियन, बीएड अध्यापक फ्रंट, प्राइमरी एलीमेंट्री टीचर फ्रंट, एसएसए रमसा यूनियन के नेताओं ने बताया कि प्रिंसिपल जिला शिक्षा सिखलाई संस्था दियोन के पत्र के अनुसार प्राइमरी अध्यापकों के तीन दिवसीय कैंप लगाने के निर्देश जारी किये गये हैं। उन्होंने बताया कि अचंभित करने वाली बात यह है कि विभाग की ओर से सेशन 2016-17 के सेलेबस को पढ़ाने की ट्रेनिंग मार्च 2017 के महीने में दी जा रही है जब सेशन लगभग खत्म हो चुका है। यूनियन के नेताओं ने शिक्षा विभाग के उच्च अधिकारियों पर दोष लगाया कि परीक्षा नए दाखिलों के दिनों में अध्यापकों को कैंपों में उलझा कर प्राइवेट स्कूलों की मदद की जा रही है। उन्होंने कहा कि यह कैंप सिर्फ 31 मार्च तक पैसे करने के मकसद से लगाए जा रहे हैं।
अध्यापक नेता परमजीत सिंह, डीटीएफ यूनियन के ब्लाक प्रधान रेशम सिंह, ईटीटी टीचर्स यूनियन के प्रदेश प्रधान जगसीर सहोता, बीएड अध्यापक फ्रंट के करमजीत जलाल, प्राइमरी एलिमेंट्री टीचर यूनियन के सुखपाल सिंह, एसएसए रमसा यूनियन के अपर अपार सिंह ने फैसला किया कि इन कैंपों का मुकम्मल बायकाट किया जायेगा। उन्होंने अध्यापकों को अपील की कि कोई अध्यापक स्कूल से फ़ारिग हो और ही कोई मुख्य अध्यापक किसी अध्यापक को जबरी फारिग करे। उन्होंने कहा कि अध्यापकों का एक वफद जिला शिक्षा अफसर प्राइमरी को मिल कर इन कैंपों के बायकाट की जानकारी देगा और कैंप रद्द करने की मांग करेगा।
सेशन बीत जाने के बाद दी जाएगी पढ़ाने की ट्रेनिंग: अध्यापक नेता
hin_Deva awa_Deva hin_Deva hin_Deva hin_Deva hin_Deva